
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 98 

16 Μαΐου 2006 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

96. Οργανισμός Διοικητικών Υπηρεσιών του 

Δημοκριτείου Πανεπιστημίου Θράκης. 1 

97. Καθορισμός Επαγγελματικών Δικαιωμάτων των 

πτυχιούχων των Τμημάτων α) Σχεδιασμού και Πα¬ 
ραγωγής Ενδυμάτων και β) Σχεδιασμού και Τε¬ 
χνολογίας Ξύλου και Επίπλου των Τεχνολογικών 
Εκπαιδευτικών Ιδρυμάτων (Τ.Ε.Ι.). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 96 
Οργανισμός Διοικητικών Υπηρεσιών του Δημοκριτείου 
Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 εδαφ. δ' του ν.1566/1985 «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (Α' 167), σε συνδυα¬ 
σμό με το άρθρο 20 παρ. 4 του ν.2503/1997 (ΑΊ07). 

β) Του άρθρου 2 παρ. 2 περ. β' υποπερ. ν του ν. 2083/ 
1992 (ΑΊ59). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

2. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β'527). 

3. Την υπ’ αριθμ. 37030/ΔΙΌΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432). 

4. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και της Υπουργού Εθνικής Παιδείας και 


Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β'608). 

5. Τις σχετικές προτάσεις της Συγκλήτου του Δημο- 
κριτείου Πανεπιστημίου Θράκης (συνεδρ. 539/24.9.1998, 
29/573/19.12.2002 και 585/29.1.2004). 

6. Το γεγονός ότι από την εφαρμογή του παρόντος 
διατάγματος προκαλούνται οι ακόλουθες δαπάνες: 

α) Επί του κρατικού προϋπολογισμού: Ετήσια δαπάνη 
ύψους 235.000 ευρώ περίπου, κατά την επόμενη πεντα¬ 
ετία, η οποία θα καλύπτεται από τις πιστώσεις που θα 
εγγράφονται ετησίως προς τούτο στον κρατικό προϋ¬ 
πολογισμό. (Ειδ. Φορέας 19 -110 ΚΑΕ Ομάδας 0200). 

β) Επί του προϋπολογισμού του Δημοκριτείου Πα¬ 
νεπιστημίου Θράκης (ν.π.δ.δ. επιχορηγούμενο από τον 
κρατικό προϋπολογισμό): Ετήσια δαπάνη ύψους 150.000 
ΕΥΡΩ περίπου κατά την επόμενη πενταετία, η οποία 
θα καλύπτεται από τις πιστώσεις που θα εγγράφονται 
ετησίως προς τούτο στον προϋπολογισμό του ανωτέρω 
Πανεπιστημίου. 

7. Τις υπ’ αριθμ. 246/2005 και 52/2006 γνωμοδοτήσεις 
του Συμβουλίου Επικράτειας με πρόταση των Υφυπουρ¬ 
γών Εσωτερικών Δημόσιας Διοίκησης και Αποκέντρω¬ 
σης, Οικονομίας και Οικονομικών και Εθνικής Παιδείας 
και Θρησκευμάτων, αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ-ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γ ενικές Διατάξεις 

1. Το Δημοκρίτειο Πανεπιστήμιο Θράκης (Δ.Π.Θ.) είναι 
ν.π.δ.δ. πλήρως αυτοδιοικούμενο, με έδρα την πόλη της 
Κομοτηνής. Σχολές και Τμήματα αυτού λειτουργούν 
επίσης στις πόλεις της Ξάνθης, της Αλεξανδρούπολης 
και της Ορεστιάδας. 

2. Η διοικητική και γραμματειακή υποστήριξη του Πα¬ 
νεπιστημίου, των Σχολών αυτού (Πολυτεχνική Σχολή, με 
έδρα την Ξάνθη- π.δ. 129/1983-Α' 57, Σχολή Επιστημών 
Αγωγής, με έδρα την Αλεξανδρούπολη- π.δ. 32/1998-Α' 
37) καθώς και των Τμημάτων του στο εν γένει διδακτικό 
και ερευνητικό τους έργο, γίνεται από τις διοικητικές 
του υπηρεσίες, οι οποίες λειτουργούν στην πόλη της 

Κομοτηνής όπου εδρεύει η Κεντρική διοίκηση του Πανε¬ 
πιστημίου καθώς και στις πόλεις της Ξάνθης, της Αλε¬ 
ξανδρούπολης και της Ορεστιάδας όπου έχουν ιδρυθεί 
επιμέρους Πανεπιστημιακές μονάδες. 

3. Οι διοικητικές υπηρεσίες του Δημοκρίτειου Πανε¬ 
πιστήμιου Θράκης διαρθρώνονται σε Γενικές Διευθύν¬ 
σεις, Διευθύνσεις, Τμήματα αυτοτελή ή μη και αυτοτελή 
Γ ραφεία. 

4. Στο Δημοκρίτειο Πανεπιστήμιο Θράκης λειτουρ¬ 
γεί ως αυτοτελής και αποκεντρωμένη υπηρεσία αυτού 
η Βιβλιοθήκη, η οποία διέπεται από τις διατάξεις του 
άρθρου 7 παρ. 7 του ν. 1268/1982 (Α'87), όπως ισχύει 
κάθε φορά. 

5. Στο Δημοκρίτειο Πανεπιστήμιο Θράκης λειτουργεί 
επίσης Νομική Υπηρεσία, η οργάνωση, στελέχωση και 
λειτουργία της οποίας προβλέπεται από τις διατάξεις 
του π.δ. 247/1996 (Α'185). 

Αρθρο 2 

Διάρθρωση υπηρεσιών 

1. Οι διοικητικές υπηρεσίες του Δημοκριτείου Πανεπι¬ 
στημίου Θράκης, διαρθρώνονται ως εξής: 

α) Γ ενική Διεύθυνση Διοικητικής Υποστήριξης 
αα) Διεύθυνση Διοικητικού 
αβ) Διεύθυνση Ακαδημαϊκών Θεμάτων 
αγ) Διεύθυνση Οικονομικής Διαχείρισης 
β) Γενική Διεύθυνση Προγραμματισμού και Ανάπτυ¬ 
ξης 

βα) Διεύθυνση Προγραμματισμού-Ανάπτυξης 
ββ) Διεύθυνση Τεχνικών Έργων 
βγ) Διεύθυνση Μηχανοργάνωσης 
γ) Γραμματείες 

γα) Γ ραμματείες Σχολών (μία για κάθε Σχολή) 
γβ) Γραμματείες Τμημάτων (μία για κάθε Τμήμα) 
γγ) Γραμματεία Συγκλήτου 
γδ) Γ ραμματεία Πρυτανικού Συμβουλίου 
γε) Γ ραμματεία Νομικής Υπηρεσίας 
γστ) Γραμματεία του Ειδικού Λογαριασμού Έρευνας 
δ) Αυτοτελές Τμήμα Εκδόσεων (Τυπογραφείο), υπαγό¬ 
μενο απ’ ευθείας στον Προϊστάμενο Γραμματείας του 
Πανεπιστημίου 

ε) Αυτοτελή Γραφεία υπαγόμενα απ’ ευθείας στον 
Πρύτανη του Πανεπιστημίου 
εα) Γ ραφείο Πρυτανείας 
εβ) Γ ραφείο Σταδιοδρομίας Φοιτητών 
εγ) Γ ραφείο Κίνησης Αυτοκινήτων 

2. Οι Γ ραμματείες Σχολών και οι Γ ραμματείες Τ μημά- 
των λειτουργούν στην έδρα της οικείας ακαδημαϊκής 
μονάδας για τη διοικητική και γραμματειακή υποστή¬ 
ριξη του εκπαιδευτικού και ερευνητικού της έργου και 
σε επίπεδο διοικητικής οργάνωσης αντιστοιχούν σε 
Τμήματα. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 3 

Γ ενική Διεύθυνση Διοικητικής Υποστήριξης 

1. Η Γενική Διεύθυνση Διοικητικής Υποστήριξης είναι 
αρμόδια για την προώθηση των διαδικασιών εκσυγχρονι¬ 
σμού, μέσα στα πλαίσια των στόχων και των αποφάσεων 
των οργάνων διοίκησης του Πανεπιστημίου και του συ¬ 
ντονισμού δράσης για την μεθοδικότερη και αποτελε¬ 
σματικότερη επιτέλεση του έργου των Διευθύνσεων. 


2. Η Γ ενική Διεύθυνση Διοικητικής Υποστήριξης απο- 
τελείται από τις ακόλουθες Διευθύνσεις: 
α) Διεύθυνση Διοικητικού 
β) Διεύθυνση Ακαδημαϊκών Θεμάτων 
γ) Διεύθυνση Οικονομικής Διαχείρισης 

Αρθρο 4 

Διεύθυνση Διοικητικού 

1. Η Διεύθυνση Διοικητικού είναι αρμόδια για την απο¬ 
τελεσματική ρύθμιση όλων των ζητημάτων υπηρεσιακής 
κατάστασης του κάθε κατηγορίας και σχέσης εργασίας 
υπαλληλικού και διδακτικού προσωπικού του Πανεπι¬ 
στημίου, καθώς και για την εξασφάλιση της εύρυθμης 
λειτουργίας των υπηρεσιών του. 

2. Η Διεύθυνση Διοικητικού διαρθρώνεται στα ακό¬ 
λουθα τμήματα: 

α. Τμήμα Προσωπικού 

β. Τμήμα Γενικού Πρωτοκόλλου-Αρχείου 

γ. Τμήμα Διοικητικής Μέριμνας 

δ. Τμήμα Διοικητικού Ξάνθης 

ε. Τμήμα Διοικητικού Αλεξανδρούπολης 

3. Οι αρμοδιότητες της Διεύθυνσης κατανέμονται με¬ 
ταξύ των Τμημάτων της ως εξής: 

α) Τμήμα Προσωπικού: χειρίζεται όλα τα θέματα που 
αφορούν στη διαδικασία προκήρυξης, διορισμού ή πρό¬ 
σληψης, εξέλιξης, μονιμοποίησης, μετακίνησης, απόλυσης 
και εν γένει υπηρεσιακής κατάστασης του προσωπικού 
των Τμημάτων που λειτουργούν στην Κομοτηνή (ΔΕΠ 
- ΕΤΕΠ - ΕΕΔΙΠ), Επιμελητών Βοηθών, Επιστημονικών 
Συνεργατών, Επισκεπτών Καθηγητών, Επίκουρων Εντε¬ 
ταλμένων Καθηγητών και των διδασκόντων που προ¬ 
σλαμβάνονται με το άρθρο 5 του π.δ. 407/1980. Χειρίζεται 
επίσης τα θέματα του διοικητικού προσωπικού εκτός 
εκείνων των θεμάτων που ανήκουν στην αρμοδιότητα 
των Τ μημάτων Διοικητικού Ξάνθης και Αλεξανδρούπολης. 
Εκδίδει τις σχετικές πράξεις για τη χορήγηση των πάσης 
φύσεως αδειών στο προσωπικό. Εκδίδει τα κάθε είδους 
πιστοποιητικά .Εκδίδει και θεωρεί τα βιβλιάρια νοσηλείας 
του προσωπικού. Παρακολουθεί τη σχετική με τα ανωτέ¬ 
ρω θέματα νομοθεσία και τηρεί σχετικό αρχείο.Έχει την 
ευθύνη της γραμματειακής και διοικητικής υποστήριξης 
σε θέματα προσωπικού. 

β) Τμήμα Γ ενικού Πρωτοκόλλου-Αρχείου: φροντίζει για 
την τήρηση του πρωτοκόλλου (εισερχόμενη-εξερχόμενη 
αλληλογραφία) Διεκπεραιώνει την αλληλογραφία του 
ιδρύματος. Επικυρώνει αντίγραφα με την ένδειξη Ακρι¬ 
βές Αντίγραφο. Βεβαιώνει το γνήσιο της υπογραφής 
του προσωπικού και των πολιτών. Φροντίζει για την 
αναπαραγωγή των εγγράφων και εντύπων. Διαθέτει 
ενημερωτικά φυλλάδια για θέματα που αφορούν το 
Πανεπιστήμιο. Τηρεί και ενημερώνει το Αρχείο. Τηρεί 
ηλεκτρονικό πρωτόκολλο, και μεριμνά για τη λειτουργία 
και χρήση ηλεκτρονικού ταχυδρομείου διακίνησης της 
αλληλογραφίας. 

γ) Τμήμα Διοικητικής Μέριμνας μεριμνά για τα θέματα 
διοικητικής οργάνωσης και στήριξης του Πανεπιστημίου, 
εκτός εκείνων των θεμάτων που ανήκουν στα αυτοτελή 
Τμήματα Διοικητικού. Μεριμνά για τη φύλαξη και τον 
καθαρισμό των κτιριακών εγκαταστάσεων. Μεριμνά για 
την ομαλή λειτουργία του τηλεφωνικού κέντρου, των 
τηλετύπων και λοιπών μέσων επικοινωνίας. 

δ) Τμήμα Διοικητικού Ξάνθης έχει ως αντικείμενο κυ¬ 
ρίως τα θέματα υπηρεσιακής εν γένει κατάστασης του 

προσωπικού που υπηρετεί στις ακαδημαϊκές μονάδες 
και λοιπές υπηρεσίες που εδρεύουν στην Ξάνθη. Το 
Τμήμα έχει ειδικότερα τις εξής αρμοδιότητες: 

Χειρίζεται όλα τα θέματα που αφορούν στη διαδικασία 
προκήρυξης, διορισμού, ή πρόσληψης, εξέλιξης, μονι¬ 
μοποίησης, μετακίνησης, απόλυσης, και εν γένει υπη¬ 
ρεσιακής κατάστασης του προσωπικού των Τμημάτων 
που λειτουργούν στην Ξάνθη (Διδακτικού Ερευνητικού 
Προσωπικού (Δ.Ε.Π.) Ειδικού Τεχνικού Εργαστηριακού 
Προσωπικού (Ε.Τ.Ε.Π.) Ειδικού και Εργαστηριακού Δι¬ 
δακτικού Προσωπικού (Ε.Ε..ΔΙ.Π.) Επιμελητών, βοηθών, 
Επιστημονικών Συνεργατών, Επισκεπτών Καθηγητών, 
Επίκουρων Εντεταλμένων Καθηγητών και των διδασκό¬ 
ντων που προσλαμβάνονται με το άρθρο 5 του π.δ. 407/ 
1980). Χειρίζεται θέματα του διοικητικού προσωπικού 
που υπηρετεί στην Ξάνθη και τις γραμματείες των σχο¬ 
λών και τμημάτων που εδρεύουν στην πόλη και μόνο για 
όσα από τα θέματα αυτά μεταβιβάζεται η σχετική αρμο¬ 
διότητα από τη διοίκηση του πανεπιστημίου. Εκδίδει τις 
σχετικές πράξεις για τη χορήγηση των πόσης φύσεως 
αδειών στο προσωπικό. Εκδίδει τα κάθε είδους πιστο¬ 
ποιητικά. Εκδίδει και θεωρεί τα βιβλιάρια νοσηλείας του 
προσωπικού. Παρακολουθεί τη σχετική νομοθεσία με τα 
ανωτέρω θέματα και τηρεί σχετικό αρχείο. 

Επιπλέον το Τμήμα μεριμνά για τα θέματα διοικητικής 
οργάνωσης και στήριξης των σχολών και των τμημάτων 
του Πανεπιστημίου που εδρεύουν στην Ξάνθη. Μερι¬ 
μνά για τη φύλαξη και τον καθαρισμό των κτιριακών 
εγκαταστάσεων. Μεριμνά για την ομαλή λειτουργία του 
τηλεφωνικού κέντρου, των τηλετύπων και λοιπών μέ¬ 
σων επικοινωνίας. Φροντίζει για την τήρηση του πρω¬ 
τοκόλλου (εισερχόμενη - εξερχόμενη αλληλογραφία) 
και διεκπεραιώνει την αλληλογραφία. 

ε) Τμήμα Διοικητικού Αλεξανδρούπολης 

Το Τμήμα αυτό ασκεί τις αρμοδιότητες που αναφέρο- 
νται στο προηγούμενο εδάφιο δ' για τις μονάδες του 
Πανεπιστημίου, που εδρεύουν στην Αλεξανδρούπολη. 

Άρθρο 5 

Διεύθυνση Ακαδημαϊκών Θεμάτων 

1. Η Διεύθυνση Ακαδημαϊκών Θεμάτων είναι αρμόδια 
για τη σύνδεση του διοικητικού τομέα λειτουργίας του 
Δημοκριτείου Πανεπιστημίου Θράκης με τον ακαδημαϊ¬ 
κό και τη διοικητική στήριξη των ακαδημαϊκών μονάδων 
(σχολών, τμημάτων), για τα ακαδημαϊκά θέματα καθώς 
και για τα θέματα έρευνας. 

2. Η Διεύθυνση Ακαδημαϊκών θεμάτων διαρθρώνεται 
στα ακόλουθα Τμήματα: 

α) Τμήμα προπτυχιακών Σπουδών και Φοιτητικής Μέ¬ 
ριμνας 

β) Τμήμα μεταπτυχιακών Σπουδών και Έρευνας 

γ) Τμήμα Ακαδημαϊκών Θεμάτων Ξάνθης 

δ) Τμήμα Ακαδημαϊκών Θεμάτων Αλεξανδρούπολης 

3. Οι αρμοδιότητες της Διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Προπτυχιακών Σπουδών και Φοιτητικής 
Μέριμνας, συντονίζει τα Ακαδημαϊκά Τμήματα για την 
ομοιόμορφη εφαρμογή των διατάξεων της κείμενης 
νομοθεσίας που αφορά στην κατάρτιση των προγραμ¬ 
μάτων σπουδών. Μεριμνά για τη συγκέντρωση των 
προγραμμάτων σπουδών των τμημάτων και την παρα¬ 
κολούθηση κάθε τροποποίησής τους. Μεριμνά για την 


έγκαιρη ετοιμασία της ύλης του οδηγού Σπουδών των 
Τμημάτων. Φροντίζει για την διακίνηση των πανεπιστη¬ 
μιακών συγγραμμάτων Εποπτεύει και συντονίζει την 
εκπαιδευτική δραστηριότητα των τμημάτων Ιδιαίτερα 
σε θέματα που αναφέρονται στο ωρολόγιο πρόγραμμα 
και στην πραγματοποίηση εξετάσεων. Μεριμνά για τα 
θέματα των εγγραφών, μετεγγραφών και κατατακτηρί¬ 
ων εξετάσεων των Τ μημάτων που εδρεύουν στην πόλη 
της Κομοτηνής. Παρέχει πληροφορίες σε κάθε ενδια¬ 
φερόμενο, αναφορικά με θέματα σπουδών και έρευνας. 
Συντονίζει τα θέματα υγειονομικής περίθαλψης, δωρε¬ 
άν σίτισης, στέγασης, φοιτητικών εκδρομών, δανείων, 
υποτροφιών κ.λπ. Προωθεί περαιτέρω τις αποφάσεις 
των συλλογικών οργάνων των ακαδημαϊκών μονάδων 
που εποπτεύει. 

β) Τμήμα Μεταπτυχιακών Σπουδών και Έρευνας, πα¬ 
ρέχει οδηγίες στα Ακαδημαϊκά Τμήματα για την οργά¬ 
νωση και λειτουργία μεταπτυχιακών προγραμμάτων 
σπουδών και προγραμμάτων επιστημονικής έρευνας. 
Προωθεί προτάσεις για την έγκριση Μεταπτυχιακών 
Προγραμμάτων Σπουδών. Μεριμνά για την έγκριση από 
την Σύγκλητο των υποβαλλομένων προτάσεων και για 
τη λειτουργία μεταπτυχιακών προγραμμάτων σπου¬ 
δών. 

γ) Τμήμα Ακαδημαϊκών Θεμάτων Ξάνθης έχει ως αντι¬ 
κείμενο κυρίως τη διοικητική στήριξη στα ακαδημαϊκά 
θέματα και στα θέματα έρευνας των ακαδημαϊκών μο¬ 
νάδων που εδρεύουν στην Ξάνθη. Το Τμήμα έχει ειδι¬ 
κότερα τις εξής αρμοδιότητες: 

Συντονίζει τα Ακαδημαϊκά Τμήματα που εδρεύουν 
στην πόλη, για την ομοιόμορφη εφαρμογή των προ¬ 
γραμμάτων σπουδών. Μεριμνά για τη συγκέντρωση των 
προγραμμάτων σπουδών των τμημάτων και την παρα¬ 
κολούθηση κάθε τροποποίησής τους. Μεριμνά για την 
έγκαιρη ετοιμασία της ύλης του οδηγού Σπουδών των 
Τμημάτων ώστε να είναι δυνατή η κυκλοφορία του με 
την έναρξη κάθε ακαδημαϊκού έτους. Φροντίζει για την 
διακίνηση των πανεπιστημιακών συγγραμμάτων. Επο¬ 
πτεύει και συντονίζει την εκπαιδευτική δραστηριότητα 
των Τ μημάτων ιδιαίτερα σε θέματα που αναφέρονται 
στο ωρολόγιο πρόγραμμα και στην πραγματοποίηση 
εξετάσεων. Προωθεί στη Διεύθυνση προτάσεις για 
έγκριση μεταπτυχιακών προγραμμάτων σπουδών. 

Επιπλέον συντονίζει τα θέματα των εγγραφών, με¬ 
τεγγραφών και κατατακτηρίων εξετάσεων των Τμημά¬ 
των που εδρεύουν στην πόλη. Παρέχει πληροφορίες σε 
κάθε ενδιαφερόμενο, αναφορικά με θέματα σπουδών και 
έρευνας Συντονίζει τα θέματα υγειονομικής περίθαλψης 
και παροχών όπως δωρεάν σίτισης, στέγασης, φοιτητι¬ 
κών εκδρομών, δανείων υποτροφιών και άλλα. Προωθεί 
περαιτέρω τις αποφάσεις των συλλογικών οργάνων των 
ακαδημαϊκών μονάδων που εποπτεύει. 

δ) Τμήμα Ακαδημαϊκών Θεμάτων Αλεξανδρούπολης: 
Το Τμήμα αυτό ασκεί τις αρμοδιότητες που αναφέρο- 
νται στο προηγούμενο εδάφιο γ' για τις μονάδες του 
Πανεπιστημίου που εδρεύουν στην Αλεξανδρούπολη. 

Αρθρο 6 

Διεύθυνση Οικονομικής Διαχείρισης 

1. Η Διεύθυνση Οικονομικής Διαχείρισης είναι αρμόδια 
για τη διαχείριση των οικονομικών του Πανεπιστημίου, 
όπως θέματα προϋπολογισμού, δαπανών, μισθοδοσίας 
και προμηθειών. 

2. Η Διεύθυνση Οικονομικής Διαχείρισης διαρθρώνεται 
στα ακόλουθα Τμήματα: 
α) Τμήμα Προϋπολογισμού 
β)Τμήμα Δαπανών 
γ) Τμήμα Προμηθειών 
δ) Τμήμα Μισθοδοσίας 
ε) Τμήμα Οικονομικής Διαχείρισης Ξάνθης 
στ) Τμήμα Οικονομικής Διαχείρισης Αλεξανδρούπο¬ 
λης 

3) Οι αρμοδιότητες της διεύθυνσης κατανέμονται με¬ 
ταξύ των Τμημάτων ως εξής: 

α) Τμήμα Προϋπολογισμού: Μεριμνά για τη συγκέντρω¬ 
ση και επεξεργασία όλων των απαραίτητων στοιχείων 
για τη σύνταξη και εισήγηση του προϋπολογισμού του 
πανεπιστημίου. Ακόμη έχει την ευθύνη της παρακολού¬ 
θησης και εξέλιξης των αναλαμβανομένων υποχρεώ¬ 
σεων του πανεπιστημίου και της εκτέλεσης του προϋ¬ 
πολογισμού . Μεριμνά τέλος για την αναμόρφωση του 
προϋπολογισμού ή την τροποποίησή του καθώς και για 
τον οικονομικό απολογισμό του πανεπιστημίου. 

β) Τμήμα Δαπανών Διεκπεραιώνει κάθε διαδικασία που 
αφορά στην εκκαθάριση των δαπανών των υπηρεσιών 
που εδρεύουν στην πόλη της Κομοτηνής, ιδίως δε : Συ¬ 
γκεντρώνει τα δικαιολογητικά, ελέγχει τη νομιμότητα 
και πληρότητα αυτών και προβαίνει στην αναγνώριση- 
εκκαθάριση και πληρωμή των δαπανών. Εκδίδει χρημα¬ 
τικά εντάλματα πληρωμής ή προπληρωμής και φροντίζει 
για την απόδοση αυτών. Αποδίδει τις κρατήσεις υπέρ 
τρίτων. Μεριμνά για την διαφύλαξη των πρωτότυπων 
παραστατικών στοιχείων και λογιστικών πράξεων και 
παντός σχετικού εγγράφου στοιχείου και στελέχους 
για κάθε ενέργεια. Εκκαθαρίζει και εκδίδει τα σχετικά 
με τις δαπάνες νοσηλείας εντάλματα. Φροντίζει για την 
τήρηση των αναγκαίων βιβλίων και στοιχείων 
γ) Τμήμα Προμηθειών Μεριμνά για την εκτέλεση του 
προγράμματος προμηθειών των υπηρεσιών που εδρεύ¬ 
ουν στην πόλη της Κομοτηνής. Διενεργεί τους διαγωνι¬ 
σμούς προμηθειών, συντάσσει τις σχετικές συμβάσεις 
και μεριμνά για την υπογραφή και εκτέλεσή τους/Εχει 
την ευθύνη διαχείρισης κάθε είδους αναλώσιμου υλικού. 
Τηρεί τα αναγκαία βιβλία καταγραφής των υλικών της 
αποθήκης καθώς και της καταστροφής ή εκποίησης 
του άχρηστου υλικού. Μεριμνά για τον εκτελωνισμό 
των υλικών που εισάγονται από το εξωτερικό και τη 
χορήγηση δασμολογικών ανταλλαγών. 

δ) Τμήμα Μισθοδοσίας με έδρα την Ξάνθη, Μεριμνά 
για τη σύνταξη μισθοδοτικών καταστάσεων του πάσης 
φύσεως προσωπικού του Ιδρύματος, μεριμνά για την 
εκκαθάριση και τον έλεγχο των αποδοχών, φροντίζει για 
την έκδοση και χορήγηση βεβαιώσεων, πιστοποιητικών 
και αντιγράφων που αφορούν στη μισθοδοσία, μεριμνά 
για την τήρηση μητρώου μισθοδοσίας. 

ε) Τμήμα Οικονομικής Διαχείρισης Ξάνθης έχει ως 
αντικείμενο κυρίως τη διαχείριση των οικονομικών για 
θέματα δαπανών και προμηθειών των ακαδημαϊκών 
μονάδων που εδρεύουν στην Ξάνθη. Το Τμήμα έχει ει¬ 
δικότερα τις εξής αρμοδιότητες: 

Διεκπεραιώνει κάθε διαδικασία που αφορά στην εκ¬ 
καθάριση των δαπανών των Σχολών και των Τμημάτων 
που εδρεύουν στην Ξάνθη. Ειδικότερα συγκεντρώνει τα 
δικαιολογητικά, ελέγχει τη νομιμότητα και πληρότητα 
αυτών και προβαίνει στην αναγνώριση - εκκαθάριση 
και πληρωμή των δαπανών. Εκδίδει χρηματικά εντάλ¬ 


ματα πληρωμής ή προπληρωμής και φροντίζει για την 
απόδοση αυτών. Αποδίδει τις κρατήσεις υπέρ τρίτων. 
Μεριμνά για την διαφύλαξη των πρωτότυπων παραστα¬ 
τικών στοιχείων και λογιστικών πράξεων και παντός 
σχετικού εγγράφου στοιχείου και στελέχους για κάθε 
ενέργεια. Εκκαθαρίζει και εκδίδει τα σχετικά με τις δα¬ 
πάνες νοσηλείας εντάλματα.. Φροντίζει για την τήρηση 
των αναγκαίων βιβλίων και στοιχείων. 

Επιπλέον μεριμνά για την εκτέλεση του προγράμμα¬ 
τος προμηθειών των Σχολών και των Τμημάτων που 
εδρεύουν στην πόλη. Διενεργεί τους διαγωνισμούς προ¬ 
μηθειών, συντάσσει τις σχετικές συμβάσεις και μεριμνά 
για την υπογραφή και εκτέλεσή τους/Εχει την ευθύνη 
διαχείρισης κάθε είδους αναλώσιμου υλικού. Τηρεί τα 
αναγκαία βιβλία καταγραφής των υλικών της αποθήκης 
καθώς και της καταστροφής ή εκποίησης του άχρηστου 
υλικού. Μεριμνά για τον εκτελωνισμό των υλικών που 
εισάγονται από το εξωτερικό και τη χορήγηση δασμο¬ 
λογικών ανταλλαγών. 

στ) Τ μήμα Οικονομικής Διαχείρισης Αλεξανδρούπολης 
ασκεί τις αρμοδιότητες της προηγούμενης περίπτωσης 
ε) για τις μονάδες του Πανεπιστημίου που λειτουργούν 
στην Αλεξανδρούπολη. 

Άρθρο 7 

Γ ενική Διεύθυνση Προγραμματισμού και Ανάπτυξης 

1. Η Γ ενική Διεύθυνση Προγραμματισμού και Ανάπτυ¬ 
ξης έχει ως αντικείμενο την προώθηση των διαδικασιών 
εκσυγχρονισμού, μέσα στο πλαίσιο των στόχων και των 
αποφάσεων των οργάνων διοίκησης του Πανεπιστημίου 
και τον συντονισμό δράσης για μεθοδικότερη και αποτε¬ 
λεσματική εκτέλεση του έργου των Διευθύνσεών της. 

2. Η Γ ενική Διεύθυνση Προγραμματισμού και Ανάπτυ¬ 
ξης αποτελείται από τις ακόλουθες Διευθύνσεις: 

α. Διεύθυνση Προγραμματισμού -Ανάπτυξης 
β. Διεύθυνση Τεχνικών Έργων 
γ. Διεύθυνση Μηχανοργάνωσης 

Άρθρο 8 

Διεύθυνση Προγραμματισμού- Ανάπτυξης 

1. Η Διεύθυνση Προγραμματισμού-Ανάπτυξης είναι αρ¬ 
μόδια για τον προγραμματισμό, την οργάνωση και την 
ανάπτυξη του πανεπιστημίου καθώς και τη μέριμνα για 
τις διεθνείς και δημόσιες σχέσεις του. 

2. Η Διεύθυνση Προγραμματισμού-Ανάπτυξης διαρ¬ 
θρώνεται στα ακόλουθα τμήματα: 

α)Τμήμα Ανάπτυξης 

β)Τμήμα Διεθνών Σχέσεων και 

γ)Τμήμα Δημοσίων Σχέσεων 

3. Οι αρμοδιότητες της Διεύθυνσης κατανέμονται με¬ 
ταξύ των Τ μημάτων ως εξής: 

α) Τμήμα Ανάπτυξης, Υποβάλει σε συνεργασία με 
τις αρμόδιες υπηρεσίες προτάσεις για την κατάρτιση 
προγραμμάτων που αφορούν την ανάπτυξη του Ιδρύ¬ 
ματος. Υποβάλλει προτάσεις για θέματα χωροταξικού 
σχεδιασμού. Επεξεργάζεται και υποβάλλει προτάσεις 
για την οργάνωση των υπηρεσιών του Ιδρύματος και 
ειδικότερα ότι αφορά την ίδρυση, κατάργηση και μετο- 
νομασία σχολών, τμημάτων εργαστηρίων, κλινικών και 
λοιπόν μονάδων, την εκτίμηση των αναγκών του Πανε¬ 
πιστημίου σε θέσεις προσωπικού κάθε κατηγορίας, την 
κατανομή τους σε κλάδους βαθμούς ή ειδικότητες, τον 
προγραμματισμό αναγκών μετεκπαίδευσης, την μέριμνα 

για σύσταση των αναγκαίων θέσεων προσωπικού κάθε 
κατηγορίας. Υποβάλλει προτάσεις για νομοθετικές ρυθ¬ 
μίσεις και τη συγκρότηση και καθορισμό αρμοδιοτήτων 
των κάθε είδους συμβουλίων και επιτροπών. Μεριμνά 
για τη συγκέντρωση, την ταξινόμηση και την ανάλυση 
στατιστικών στοιχείων σχετικά με τους φοιτητές, το 
πάσης φύσεως προσωπικό, τα οικονομικά μεγέθη, τον 
εξοπλισμό και τα ερευνητικά προγράμματα. Μελετά 
και υποδεικνύει μέτρα για την απλούστευση γραφει¬ 
οκρατικών τύπων και διαδικασιών όπως (τυποποίηση 
εγγράφων, τρόπος επικοινωνίας και πληροφόρηση, ει¬ 
σαγωγή μέσων σύγχρονης τεχνολογίας κ.λπ. ) καθώς 
και η παρακολούθηση εφαρμογής των μέτρων αυτών. 
Μεριμνά και εισηγείται μέτρα για την ανάπτυξη και 
εφαρμογή από τις αρμόδιες υπηρεσίες σύγχρονων 
τεχνικών μεθόδων για την εκκαθάριση αρχειοθέτηση 
των διευθύνσεων, βελτίωση των χρησιμοποιουμένων 
εντύπων καθώς και τη βελτίωση συνθηκών εργασίας. 
Αξιοποιεί και διαχειρίζεται την περιουσία του Ιδρύμα¬ 
τος και μεριμνά να περιέλθουν σ 'αυτό περιουσίες από 
κληρονομιές, κληροδοσίες ή δωρεές. Μεριμνά για τις 
μισθώσεις των ακινήτων καθώς και για την τήρηση βι¬ 
βλίων και στοιχείων. 

β) Τμήμα Διεθνών Σχέσεων, Μεριμνά για τον προ¬ 
γραμματισμό και την οργάνωση της προβολής του 
ιδρύματος στο εξωτερικό, ιδίως με την έκδοση ειδι¬ 
κών πληροφοριακών εντύπων. Φροντίζει για τη σύναψη 
διαπανεπιστημιακών συμφωνιών, την παρακολούθηση 
της εφαρμογής και ανάπτυξής τους, τη συγκέντρωση 
και διανομή προγραμμάτων επιστημονικών ανταλλα¬ 
γών καθώς και των προγραμμάτων που αναπτύσσονται 
μέσα στα πλαίσια της Ευρωπαϊκής Ένωσης (ΕΒΑ3ΜΙΙ8 
,ΟΟΜΜΕΤ κ.λπ.). 

γ) Τμήμα Δημοσίων σχέσεων Μεριμνά για τον προ¬ 
γραμματισμό και προβολή του έργου του ιδρύματος δια 
του τύπου και των λοιπών μέσων ενημέρωσης.Έχει την 
ευθύνη παρακολούθησης του τύπου και των μαζικών 
μέσων ενημέρωσης σε θέματα που αφορούν το Ίδρυ¬ 
μα. Μεριμνά για τις ανακοινώσεις και απαντήσεις σε 
δημοσιεύματα. Μεριμνά για την υποδοχή και παραμονή 
επιστημόνων που προσκαλούνται από το πανεπιστήμιο. 
Φροντίζει για την οργάνωση και διεξαγωγή συνεδρίων, 
δεξιώσεων, τελετών και λοιπών εκδηλώσεων. 

Αρθρο 9 

Διεύθυνση Τεχνικών Έργων 

1. Η Διεύθυνση Τεχνικών Έργων είναι αρμόδια για 
την εκπόνηση τεχνικών και οικονομικών μελετών για 
τα τεχνικά έργα του πανεπιστημίου, την επίβλεψη και 
εκτέλεση τεχνικών έργων, τη συντήρηση των κτιριακών 
και ηλεκτρομηχανολογικών εγκαταστάσεων καθώς και 
των υπαιθρίων χώρων του πανεπιστημίου. 

2. Η Διεύθυνση διαρθρώνεται στα ακόλουθα Τμήματα 
α)Τμήμα Μελετών 

β)Τμήμα Διοικητικής Υποστήριξης 

γ)Τμήμα Εκτέλεσης Έργων 

δ)Τμήμα Συντήρησης 

ε) Τμήμα Τεχνικών Έργων Ξάνθης 

στ) Τμήμα Τεχνικών Έργων Αλεξανδρούπολης 

3. Οι αρμοδιότητες της διεύθυνσης κατανέμονται με¬ 
ταξύ των τμημάτων ως εξής: 

α) Τμήμα Μελετών Συντάσσει αρχιτεκτονικές, στατικές 
και ηλεκτρομηχανολογικές μελέτες για τα έργα του Πα¬ 


νεπιστημίου ή αναθέτει την εκπόνησή τους σε τρίτους 
κατά την διαδικασία που ορίζουν οι σχετικές διατάξεις. 
Ελέγχει τις μελέτες που εκτελούνται από τρίτους και 
μεριμνά για την πληρωμή τουςΈχει την ευθύνη για την 
προκήρυξη και διενέργεια των διαγωνισμών για την ανά¬ 
δειξη εργοληπτικών αναδοχών εκτέλεσης έργων και την 
κατάρτιση των εργοληπτικών συμβάσεων .Μεριμνά για 
την παροχή γνωμοδοτήσεων ή εγκριτικών αποφάσεων 
από τα αρμόδια συλλογικά όργανα του Ιδρύματος για 
θέματα της αρμοδιότητάς του. 

β) Τμήμα Διοικητικής Υποστήριξης Υποστηρίζει διοι¬ 
κητικά και γραμματειακά το Πανεπιστημιακό Συμβούλιο 
του Ιδρύματος. Έχει την ευθύνη τήρησης του αρχείου 
μελετών. Μεριμνά για το λογιστικό έλεγχο των μελετών 
και τον υπολογισμό και έλεγχο των πινακίων αμοιβής 
των μελετητών. Διακινεί την αλληλογραφία, τηρεί το 
πρωτόκολλο και το αρχείο της διεύθυνσης .Παρακολου¬ 
θεί την απορρόφηση των σχετικών πιστώσεων για τις 
μελέτες και τα έργα που εκτελούνται. Διεκπεραιώνει 
όλες τις διαδικασίες που απαιτούνται για τη διενέργεια 
των δημοπρασιών και εκτέλεσης έργων ή ανάθεσης 
μελετών.Έχει την ευθύνη για την τήρηση και διαφύλαξη 
των φακέλων των συμβάσεων των έργων καθώς και το 
κλείσιμο των φακέλων των έργων και τηρεί το αρχείο 
παλαιών εργολαβιών 

γ) Τμήμα ΕκτέλεσηςΈργωνΈχει την ευθύνη υλοποίη¬ 
σης του προγράμματος για την ανέγερση κτιρίων ή την 
επισκευή και διαρρύθμιση των υπαρχόντων. Επιβλέπει, 
ελέγχει και συντονίζει την εκτέλεση των έργων και κάθε 
άλλη διαδικασία, που προβλέπεται από τη νομοθεσία 
για την εκτέλεση δημοσίων έργων. Ασχολείται με τη 
σύνταξη και έλεγχο των επιμετρήσεων, την έγκριση 
των λογαριασμών, τη σύνταξη των συγκριτικών πινάκων 
και των πρωτοκόλλων τιμών μονάδος νέων εργασιών, 
την παραλαβή των έργων και την καλή εκτέλεση των 
συμβάσεων. Ελέγχει την ποιότητα και την αναλογία 
των υλικών και την ποιότητα των κατασκευών.Έχει την 
ευθύνη της εκτέλεσης μικρών έργων. 

δ) Τμήμα Συντήρησης Μεριμνά για τη συντήρηση των 
κτιριακών εγκαταστάσεων και των υπαιθρίων χώρων 
και των έργων υποδομής.Έχει την ευθύνη για την επι¬ 
σκευή και ανακαίνιση των κτιριακών εγκαταστάσεων. 
Μεριμνά για τη συντήρηση και επισκευή των ηλεκτρο- 
μηχανολογικών και υδραυλικών εγκαταστάσεων. Έχει 
την ευθύνη λειτουργίας της αποθήκης με το αναλώ¬ 
σιμο και μη ηλεκτρομηχανολογικό, υδραυλικό και λοι¬ 
πό υλικό. Καταρτίζει προγράμματα για τη δημιουργία 
ανάπτυξης και συντήρησης πρασίνου. Έχει την ευθύνη 
για την προμήθεια των απαραιτήτων υλικών επισκευής 
και συντήρησης των εγκαταστάσεων και ελεύθερων 
υπαίθριων χώρων. 

ε) Τμήμα ΤεχνικώνΈργων Ξάνθης έχει ως αντικείμενο 
κυρίως την εκτέλεση των έργων και τη συντήρηση των 
ηλεκτρομηχανολογικών εγκαταστάσεων και τη διαμόρ¬ 
φωση των υπαιθρίων χώρων των ακαδημαϊκών μονάδων 
που εδρεύει στην Ξάνθη. Το Τμήμα έχει ειδικότερα τις 
εξής αρμοδιότητες: 

Έχει την ευθύνη υλοποίησης του προγράμματος για 
την ανέγερση κτιρίων ή την επισκευή και διαρρύθμι¬ 
ση των υπαρχόντων στην πόλη της Ξάνθης. Επιβλέπει, 
ελέγχει και συντονίζει την εκτέλεση των έργων και κάθε 
άλλη διαδικασία, που προβλέπεται από τη νομοθεσία 
για την εκτέλεση δημοσίων έργων. Ασχολείται με τη 

σύνταξη και έλεγχο των επιμετρήσεων, την έγκριση των 
λογαριασμών, τη σύνταξη των συγκριτικών πινάκων και 
των πρωτοκόλλων τιμών μονάδος νέων εργασιών, την 
παραλαβή των έργων και την καλή εκτέλεση των συμ¬ 
βάσεων. Ελέγχει την ποιότητα την αναλογία των υλικών 
και την ποιότητα των κατασκευών.Έχει την ευθύνη της 
εκτέλεσης μικρών έργων. 

Επιπλέον μεριμνά για τη συντήρηση των κτιριακών 
εγκαταστάσεων των υπαιθρίων χώρων και των έργων 
υποδομής που βρίσκονται στην Ξάνθη.Έχει την ευθύνη 
για την επισκευή και ανακαίνιση των κτιριακών εγκατα¬ 
στάσεων. Μεριμνά για τη συντήρηση και επισκευή των 
ηλεκτρομηχανολογικών και υδραυλικών εγκαταστάσε¬ 
ων. Έχει την ευθύνη λειτουργίας της αποθήκης με το 
αναλώσιμο και μη ηλεκτρομηχανολογικό, υδραυλικό και 
λοιπό υλικό. Καταρτίζει προγράμματα για τη δημιουργία 
ανάπτυξης και συντήρησης πρασίνου. Έχει την ευθύνη 
για την προμήθεια των απαραιτήτων υλικών επισκευής 
και συντήρησης των εγκαταστάσεων και ελεύθερων 
υπαίθριων χώρων. 

στ) Τμήμα Τεχνικών Έργων Αλεξανδρούπολης ασκεί 
τις αρμοδιότητες της προηγούμενης περίπτωσης ε') για 
τις μονάδες του Πανεπιστημίου που λειτουργούν στην 
Αλεξανδρούπολη. 

Άρθρο 10 

Διεύθυνση Μηχανοργάνωσης 

1. Η Διεύθυνση Μηχανοργάνωσης είναι αρμόδια για την 
υποστήριξη της λειτουργίας, της συντήρησης και της 
διαρκούς αναβάθμισης της υπολογιστικής υποδομής 
των Διοικητικών Υπηρεσιών του Πανεπιστημίου. 

2. Η Διεύθυνση Μηχανοργάνωσης διαρθρώνεται στα 
ακόλουθα τμήματα: 

α) Τμήμα Λειτουργίας και συντήρησης Υπολογιστικών 
συστημάτων. 

β) Τμήμα Μηχανογράφησης. 

γ) Τμήμα Γραμματείας. 

δ) Αυτοτελές Γ ραφείο Μηχανοργάνωσης Ξάνθης 

ε) Αυτοτελές Γ ραφείο Μηχανοργάνωσης Αλεξανδρού¬ 
πολης 

στ) Αυτοτελές Γραφείο Μηχανοργάνωσης Ορεστι- 
άδας 

3. Οι αρμοδιότητες της Διεύθυνσης κατανέμονται με¬ 
ταξύ των Τμημάτων της και Αυτοτελών Γραφείων ως 
εξής: 

α) Τμήμα Λειτουργίας και Συντήρησης Υπολογιστικών 
Συστημάτων. 

Είναι αρμόδιο για την τεχνική κάλυψη και υποστήριξη 
των Υπολογιστικών Συστημάτων των Διοικητικών Υπη¬ 
ρεσιών, Είναι υπεύθυνο για την εν γένει καλή λειτουργία 
των Υπολογιστικών Συστημάτων, τη βασική συντήρηση 
μηχανημάτων (υποστήριξη όχι υψηλού επιπέδου), την 
ικανοποιητική λειτουργία των Η/Υ από άποψη λογισμικού 
και υλικού, με συνεχή έλεγχο απόδοσης, την παρακο¬ 
λούθηση, βελτίωση και συνεχή ενημέρωση του λειτουρ¬ 
γικού και των λογισμικών προϊόντων του συστήματος, 
τη σύνταξη Προδιαγραφών Υπολογιστικών Συστημάτων 
και την ενημέρωση και εκπαίδευση των χρηστών των 
διοικητικών Υπηρεσιών του Πανεπιστημίου. 

β) Τμήμα Μηχανογράφησης. 

Είναι αρμόδιο και υπεύθυνο για τη μηχανογραφική 
υποστήριξη των διοικητικής φύσης εργασιών του Ιδρύ¬ 
ματος (Διοικητικών, Οικονομικών, Φοιτητικών Γραμματει¬ 


ών και άλλων.Έχει την φροντίδα για τη συνεχή βελτί¬ 
ωση της μηχανογραφικής υποστήριξης και την κάλυψη 
των λοιπών δραστηριοτήτων του Πανεπιστημίου με την 
ανάπτυξη νέων εφαρμογών. Προπαρασκευάζει τα απαι- 
τούμενα στοιχεία, εκτελεί και συντηρεί τις τρέχουσες 
μηχανογραφικές εφαρμογές. Εκπονεί προτάσεις για νέο 
μηχανογραφικό εξοπλισμό (Υλικό και Λογισμικό). Μελε¬ 
τά, σχεδιάζει και υλοποιεί νέες εφαρμογές. Παραλαμ- 
βάνει προϊόντα και σχετικές τεκμηριώσεις εφαρμογών 
που αναπτύσσονται εκτός Πανεπιστημίου, 
γ) Τμήμα Γραμματείας 

Είναι αρμόδιο για τη Γραμματειακή Υποστήριξη της Δι¬ 
εύθυνσης Μηχανοργάνωσης, την τήρηση Πρωτοκόλλου 
και Αρχείου Εισερχομένων - Εξερχομένων, την τήρηση 
βιβλίου απογραφής και χρέωσης υλικού, παρακολούθηση 
Αναλωσίμων και Παγίων της Διεύθυνσης Μηχανοργάνω¬ 
σης και τη Γ ραμματειακή εξυπηρέτηση των υπηρεσιών 
της Διεύθυνσης Μηχανοργάνωσης εν γένει. 

δ) Αυτοτελές Γραφείο Μηχανοργάνωσης Ξάνθης με 
σκοπό την υποβοήθηση του έργου της Διεύθυνσης όσο 
κυρίως την μηχανογραφική υποστήριξη της λειτουργίας 
(εκπαιδευτικής και διοικητικής) των μονάδων του πανε¬ 
πιστημίου που εδρεύουν στην πόλη της Ξάνθης και την 
κάλυψη των λοιπών δραστηριοτήτων τους. 

ε) Αυτοτελές Γραφείο Μηχανοργάνωσης Αλεξαν¬ 
δρούπολης ασκεί τις αρμοδιότητες της προηγούμενης 
περίπτωσης ε') της ιδίας παραγράφου για τις μονάδες 
του Πανεπιστημίου που λειτουργούν στην Αλεξανδρού¬ 
πολη. 

στ) Αυτοτελές Γ ραφείο Μηχανοργάνωσης Ορεστιάδας 
ασκεί τις αρμοδιότητες της προηγούμενης περίπτωσης 
ε') της ιδίας παραγράφου για τις μονάδες του Πανεπι¬ 
στημίου που λειτουργούν στην Ορεστιάδα. 

Αρθρο 11 

Τμήμα Εκδόσεων (Τυπογραφείο) 

Το Αυτοτελές Τμήμα Εκδόσεων (Τυπογραφείο) με 
έδρα την Κομοτηνή φροντίζει για την συλλογή των 
απαραίτητων για την έκδοση συγγραμμάτων στοιχείων, 
μεριμνά για την έκδοση και αναπαραγωγή τους καθώς 
και τη διανομή τους στους φοιτητές. Μεριμνά για την 
εκτύπωση ενημερωτικών δελτίων, φυλλαδίων, οδηγών 
σπουδών, επετηρίδων κ.λ.π. σε συνεργασία με τις λοιπές 
υπηρεσίες του Ιδρύματος. Εκτελεί όλες τις εκδοτικές 
εργασίες και φροντίζει για τη συντήρηση, επισκευή και 
καλή λειτουργία των πάσης φύσεως μηχανημάτων Το 
παραπάνω Τμήμα υπάγεται ιεραρχικά στον Προϊστάμε¬ 
νο Γραμματείας του Πανεπιστημίου. 

Αρθρο 12 

Γραμματεία Συγκλήτου 

Η Γ ραμματεία της Συγκλήτου παρέχει γραμματειακή 
υποστήριξη στο έργο της Συγκλήτου. Η γραμματεία 
της Συγκλήτου υπάγεται ιεραρχικά απ’ ευθείας στον 
Πρύτανη. 

Στην αρμοδιότητα της Γραμματείας περιλαμβάνο¬ 
νται: 

Η συγκέντρωση, προετοιμασία και η επεξεργασία των 
θεμάτων που εισάγονται για συζήτηση στη Σύγκλητο. 
Η μέριμνα για την κατάρτιση-έγκριση και κοινοποίηση 
της ημερήσιας διάταξης. Η μέριμνα για την τήρηση των 
πρακτικών και την κοινοποίηση της ημερήσιας διάταξης. 
Η μέριμνα για την τήρηση των πρακτικών και την κοινο- 

ποίηση των αποφάσεων στις αρμόδιες υπηρεσίες του 
Ιδρύματος. Η τήρηση αρχείου πρακτικών και η έκδοση 
αντιγράφων ή αποσπασμάτων. 

Άρθρο 13 

Γραμματεία Πρυτανικού Συμβουλίου 

Η Γραμματεία του Πρυτανικού Συμβουλίου παρέχει 
γραμματειακή υποστήριξη στο έργο του Πρυτανικού 
Συμβουλίου. Η Γ ραμματεία υπάγεται ιεραρχικά απ’ ευ¬ 
θείας στον Πρύτανη. 

Στην αρμοδιότητα της Γραμματείας περιλαμβάνονται: 
Η συγκέντρωση, προετοιμασία και η επεξεργασία των 
θεμάτων που εισάγονται για συζήτηση στο Πρυτανικό 
Συμβούλιο. Η μέριμνα για την κατάρτιση-έγκριση και 
κοινοποίηση της ημερήσιας διάταξης. Η μέριμνα για την 
τήρηση των πρακτικών και την κοινοποίηση της ημερή¬ 
σιας διάταξης. Η μέριμνα για την τήρηση των πρακτικών 
και την κοινοποίηση των αποφάσεων στις αρμόδιες 
υπηρεσίες του Ιδρύματος. Η τήρηση αρχείου πρακτικών 
και η έκδοση αντιγράφων ή αποσπασμάτων 

Άρθρο 14 

Γ ραμματεία Νομικής Υπηρεσίας 

Στην αρμοδιότητα της Γ ραμματείας της Νομικής Υπη¬ 
ρεσίας περιλαμβάνονται η διεξαγωγή της αλληλογρα¬ 
φίας της Νομικής Υπηρεσίας, η τήρηση πρωτοκόλλου 
και αρχείου, η τήρηση πρακτικών των συνεδριάσεων 
της Νομικής Επιτροπής (π.δ. 247/1996), η τήρηση πλήρως 
ενημερωμένου φακέλου για κάθε υπόθεση που χρειά¬ 
ζεται δικαστικό χειρισμό και η συλλογή στοιχείων ή 
πληροφοριών από τις Διοικητικές Υπηρεσίες, τις σχο¬ 
λές, τα τμήματα ή τα παραρτήματα του Ιδρύματος . Η 
κοινοποίηση των προσφυγών και άλλων δικογράφων, η 
συγκέντρωση, έλεγχος και αποστολή στα αρμόδια δικα¬ 
στήρια των σχετικών στοιχείων και η δακτυλογράφηση 
δικογράφων και προτάσεων κ.λπ. 

Η Γ ραμματεία υπάγεται ιεραρχικά απ' ευθείας στον 
Πρύτανη. 

Άρθρο 15 

Γραμματεία Ειδικού Λογαριασμού Έρευνας 

Η Γ ραμματεία του Ειδικού Λογαριασμού'Ερευνας υπο¬ 
στηρίζει διοικητικά την Επιτροπή Ερευνών και ασκεί 
τις αρμοδιότητες που προβλέπονται στην υπ’ αριθμ. 
ΚΑ/679/1996 (ΦΕΚ 826) κοινή απόφαση των Υπουργών 
Οικονομικών και Εθνικής Παιδείας και Θρησκευμάτων, 
όπως ισχύει κάθε φορά, και στελεχώνεται ανάλογα με 
τις ανάγκες, είτε από επιστημονικό ή άλλο προσωπικό 
του Πανεπιστημίου ,που διατίθεται με απόφαση της 
Συγκλήτου ύστερα από πρόταση της Επιτροπής, είτε 
από νέο προσωπικό που προσλαμβάνεται με απόφαση 
της Επιτροπής και αμείβεται από το κονδύλιο του Λο¬ 
γαριασμού (άρθρο 6 της ιδίας Υ.Α).Έδρα της παραπάνω 
Γ ραμματείας είναι η πόλη της Κομοτηνής. 

Άρθρο 16 

Γ ραμματεία Σχολής 

Η Γ ραμματεία Σχολής (μία για κάθε σχολή) παρέχει 
διοικητική και γραμματειακή υποστήριξη στο εν γένει 
εκπαιδευτικό έργο της σχολής. Η Γ ραμματεία υπάγεται 
ιεραρχικά στον Προϊστάμενο Γραμματείας του Πανε¬ 
πιστημίου. 

Στην αρμοδιότητα της Γ ραμματείας περιλαμβάνονται: 
Η συγκέντρωση και προετοιμασία των θεμάτων της 


σχολής. Η μέριμνα για τη σύγκληση της γενικής συ¬ 
νέλευσης της σχολής. Η τήρηση των πρακτικών των 
συνεδριάσεων. Η μέριμνα για την εύρυθμη λειτουργία 
και το συντονισμό των Γραμματειών των Τμημάτων 

Άρθρο 17 

Γ ραμματεία Ακαδημαϊκών Τμημάτων 

Η Γ ραμματεία του Τμήματος (Μία για κάθε ακαδημαϊκό 
Τμήμα) παρέχει διοικητική και γραμματειακή υποστή¬ 
ριξη στο εν γένει εκπαιδευτικό έργο του Τμήματος. 
Η Γραμματεία υπάγεται ιεραρχικά στον Προϊστάμενο 
Γ ραμματείας του Πανεπιστημίου. 

Στην αρμοδιότητα της Γραμματείας Τμήματος περι¬ 
λαμβάνονται: Η προετοιμασία των θεμάτων των συνε¬ 
δριάσεων και η τήρηση των πρακτικών. Η προπαρασκευή 
των προγραμμάτων σπουδών, των ωρολογίων προγραμ¬ 
μάτων, των προγραμμάτων εξετάσεων. Οι διαδικασίες 
αναγόρευσης διδακτόρων καθώς και η φροντίδα για 
την έκδοση του οδηγού σπουδών του τμήματος. Η δι¬ 
αδικασία προκήρυξης, πλήρωσης θέσεων και εξέλιξης 
του διδακτικού προσωπικού. Η διαδικασία προκήρυξης, 
πλήρωσης θέσεων και εξέλιξης του λοιπού προσωπικού 
του τμήματος, οι αναθέσεις εντολών διδασκαλίας. Οι 
εγγραφές των φοιτητών του τμήματος, η κατάρτιση 
καταλόγων συμμετοχής στις εξετάσεις, η καταχώρηση 
της βαθμολογίας και η τήρηση των φοιτητικών κατα¬ 
λόγων, οι διαδικασίες ορκωμοσίας, χορήγησης υποτρο¬ 
φιών, χορήγησης πάσης φύσεως πιστοποιητικών και 
άλλων γενικών φοιτητικών θεμάτων. Η πρωτοκόλληση 
όλων των εισερχομένων και εξερχόμενων εγγράφων 
του τμήματος, η δακτυλογράφηση, η διεκπεραίωση και 
η διανομή τους. 

Στις Γραμματείες Ακαδημαϊκών Τμημάτων είναι δυνα¬ 
τόν να λειτουργούν για τη γραμματειακή και διοικητική 
Υποστήριξη των Τομέων, Εργαστηρίων, των Κλινικών 
και λοιπών λειτουργικών μονάδων υπηρεσιακές μονά¬ 
δες επιπέδου γραφείου σύμφωνα με τις διατάξεις του 
άρθρου 13 παρ. 3 εδ. β του ν. 2817/2000. 

Η λειτουργία των ανωτέρω γραφείων, καθώς και η 
κατανομή σ' αυτά του οικείου διοικητικού προσωπικού 
γίνεται με απόφαση του Πρυτανικού Συμβουλίου ύστερα 
από γνώμη του Διοικητικού Συμβουλίου. 

Άρθρο 18 

Γ ραφείο Πρυτανείας 

Το Γραφείο Πρυτανείας μεριμνά για την τήρηση και 
διεκπεραίωση της αλληλογραφίας του Πρύτανη και των 
Αντιπρυτάνεων καθώς και για τον προγραμματισμό και 
την παρακολούθηση των συναντήσεων, συσκέψεων, 
συνεδριάσεων, επισκέψεων και επαφών τους και για 
την υποβοήθησή τους στην άσκηση των αρμοδιοτήτων 
τους. 

Το γραφείο υπάγεται ιεραρχικά στον Πρύτανη. 

Άρθρο 19 

Γ ραφείο Κίνησης Αυτοκινήτων 

Το Γραφείο Κίνησης Αυτοκινήτων μεριμνά για την 
εύρυθμη λειτουργία και τον προγραμματισμό της κίνη¬ 
σης των οχημάτων του Ιδρύματος, τη συντήρησή τους, 
την ασφαλή και ομαλή κυκλοφορία τους καθώς και τον 
ανεφοδιασμό σε καύσιμα. 

Το γραφείο υπάγεται ιεραρχικά απ’ ευθείας στον 
Πρύτανη. 

Αρθρο 20 

Γραφείο Σταδιοδρομίας Φοιτητών- 
(Συμβουλευτικό Κέντρο) 

Το Γραφείο Σταδιοδρομίας Φοιτητών (Συμβουλευτικό 
Κέντρο) αποτελεί κέντρο πληροφόρησης των φοιτητών 
και των αποφοίτων ως συνδετικός κρίκος μεταξύ της 
πανεπιστημιακής και παραγωγικής κοινότητας. Διατηρεί 
βάσεις δεδομένων με βιογραφικά στοιχεία των αποφοί¬ 
των του πανεπιστημίου, Ενημερώνει για προπτυχιακά και 
μεταπτυχιακά προγράμματα σπουδών Ελληνικών και ξένων 
πανεπιστημίων. Πληροφορεί για τις διαθέσιμες υποτροφίες 
και κληροδοτήματα. Συμβάλει στην πρακτική άσκηση των 
φοιτητών. Πληροφορεί για τη διεξαγωγή επιμορφωτικών 
σεμιναρίων. Ενημερώνει για τις διαθέσιμες θέσεις εργασίας 
εταιρειών και επιχειρήσεων του ευρύτερου δημόσιου και 
ιδιωτικού τομέα, σε τοπικό και πανελλήνιο επίπεδο. Πλη¬ 
ροφορεί σχετικά με τα Ευρωπαϊκά Προγράμματα Κινητικό¬ 
τητας [300ΠΑΤΕ5, ΙΕΟΝΑΠϋΟ]. Παρέχει συμβουλευτικές 
υπηρεσίες για τη σύνταξη βιογραφικού σημειώματος και για 
τη συνέντευξη εργασίας. Διοργανώνει ημερίδες και σεμινά¬ 
ρια με παρουσιάσεις θεμάτων ειδικού ενδιαφέροντος. 

Το γραφείο υπάγεται ιεραρχικά απ’ ευθείας στον 
Πρύτανη. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Αρθρο 21 

Θέση Προϊσταμένου Γραμματείας 
Μία (1) θέση Προϊσταμένου Γραμματείας Α.Ε.Ι. της κα¬ 
τηγορίας των Ειδικών θέσεων με βαθμό 2ο 

Η θέση αυτή διέπεται από τις διατάξεις του άρθρου 
70 παρ. 1 του ν. 1566/1985 και του π.δ. 388/1983 (Α' 141) 
όπως οι διατάξεις αυτές ισχύουν κάθε φορά. 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Αρθρο 22 

Κατηγορίες - Κλάδοι - βαθμοί 

Ι.Οι κατηγορίες του μόνιμου προσωπικού του Δημο- 
κριτείου Πανεπιστημίου Θράκης ορίζονται ως εξής: 
α. Κατηγορία Πανεπιστημιακής Εκπαίδευσης (ΠΕ) 
β. Κατηγορία Τεχνολογικής Εκπαίδευσης (ΤΕ) 
γ. Κατηγορία Δευτεροβάθμιας Εκπαίδευσης (ΔΕ) 
δ. Κατηγορία Υποχρεωτικής Εκπαίδευσης (ΥΕ) 

2. Στην Κατηγορία Πανεπιστημιακής Εκπαίδευσης (ΠΕ) 
ανήκουν οι Κλάδοι: 

α. Κλάδος ΠΕ Διοικητικός- Οικονομικός 
β. Κλάδος ΠΕ Επικοινωνίας -Ενημέρωσης 
γ. Κλάδος ΠΕ Μηχανικών 
δ. Κλάδος ΠΕ Πληροφορικής 
ε. Κλάδος ΠΕ Γεωπόνων 
στ. Κλάδος ΠΕ Βιβλιοθηκονόμων 
ζ. Κλάδος ΠΕ Μεταφραστών Διερμηνέων 
η. Κλάδος ΠΕ Χημικών 

3. Στην Κατηγορία Τεχνολογικής Εκπαίδευσής (ΤΕ) 
ανήκουν οι κλάδοι: 


α. Κλάδος ΤΕ Διοικητικός -Λογιστικός 
β. Κλάδος ΤΕ Μηχανικών 
γ. Κλάδος ΤΕ Πληροφορικής 
δ. Κλάδος ΤΕ Βιβλιοθηκονόμων 

4. Στην Κατηγορία Δευτεροβάθμιας Εκπαίδευσης (ΔΕ) 
ανήκουν οι κλάδοι: 

α. Κλάδος ΔΕ Διοικητικών- Γραμματέων 

β. Κλάδος ΔΕ Προσωπικού Η/Υ 

γ. Κλάδος ΔΕ Ειδικών Εφαρμογών Πληροφορικής 

δ. Κλάδος ΔΕ Τεχνικός 

ε. Κλάδος ΔΕ Βιβλιοθηκάριων 

στ. Κλάδος ΔΕ Τυπογραφίας 

ζ. Κλάδος ΔΕ Κηπουρικής -Ανθοκομίας 

η. Κλάδος ΔΕ Μεταφραστών- Διερμηνέων 

θ. Κλάδος ΔΕ Τηλεφωνητών 

ι .Κλάδος ΔΕ Οδηγών αυτοκινήτων 

5. Στην Κατηγορία Υποχρεωτικής Εκπαίδευσης (ΥΕ) 
ανήκουν οι κλάδοι: 

α. Κλάδος ΥΕ Επιμελητών 
β. Κλάδος ΥΕ Προσωπικού Καθαριότητας 
γ. Κλάδος ΥΕ θυρωρών Νυκτοφυλάκων 
δ. Κλάδος ΥΕ Φροντιστών αθλητικών οργάνων 

6. Οι θέσεις προσωπικού κατατάσσονται στους βαθ¬ 
μούς που προβλέπονται από το άρθρο 34 του ν. 2190/ 
1994 (Α' 28), οι διατάξεις του οποίου επανήλθαν σε ισχύ 
με το άρθρο 7 του ν. 3260/2004 (Α' 151). 

Αρθρο 23 

Θέσεις- Προσόντα-Κατανομή θέσεων 
1. Συνολικά οι θέσεις των μονίμων υπαλλήλων ορίζο¬ 
νται κατά κλάδους ως εξής: 

α. Κλάδος ΠΕ Διοικητικός-Οικονομικός: Σαράντα επτά 
(47) 

β. Κλάδος ΠΕ Επικοινωνίας- Ενημέρωσης: Δύο (2) 
γ. Κλάδος ΠΕ Μηχανικών: Είκοσι δύο (22) 
δ. Κλάδος ΠΕ Πληροφορικής:Έξι (6) 
ε. Κλάδος ΠΕ Γεωπόνων: Μία (1) 
στ. Κλάδος ΠΕ Μεταφραστών-Διερμηνέων: Τρείς (3) 
ζ. Κλάδος ΠΕ Χημικών Μία (1) (π.δ. 321/1998) 
η. Κλάδος ΤΕ Διοικητικός-Λογιστικός: Δέκα επτά (17) 
θ. Κλάδος ΤΕ Μηχανικών: Είκοσι τρεις (23) 
ι. Κλάδος ΤΕ Πληροφορικής: Εννέα (9) 
ια. Κλάδος ΔΕ Διοικητικών Γ ραμματέων: Σαράντα εν¬ 
νέα (49) και δώδεκα (12) προσωρινές ν. 2190/1994 
ιβ. Κλάδος ΔΕ Προσωπικού Η/Υ: Εννέα (9). 
ιγ. Κλάδος ΔΕ Τεχνικός: Δέκα εννέα (19) και δέκα 
πέντε (15) προσωρινές ν. 1586/1986 και ν. 2190/1994 και 
ν. 2527/1997. 

ιδ. Κλάδος ΔΕ Οδηγών Αυτοκινήτων Δώδεκα (12) 
ιστ. Κλάδος ΔΕ Τυπογραφίας: Δύο (2) 
ιζ. Κλάδος ΔΕ Κηπουρικής- Ανθοκομίας: Τρεις (3) και 
Δύο (2) προσωρινές ν. 2190/1994 
ιη. Κλάδος ΔΕ Μεταφραστών- Διερμηνέων: Μία (1) 
προσωρινή ν. 2190/1994 
ιθ. Κλάδος ΔΕ Τηλεφωνητών: Τέσσερις (4) 
κ. Κλάδος ΔΕ Ειδικών Εφαρμογών Πληροφορικής Μία 
(1) (από μετατροπή θέσης ΕΤΕΠ ν.2817/2000) 
κα. Κλάδος ΥΕ Προσωπικού Καθαριότητας: Πέντε (5) 
κβ. Κλάδος ΥΕ Επιμελητών (κλητ.) Σαράντα επτά 
(47). 

κγ. Κλάδος ΥΕ Θυρωρών Νυχτοφυλάκων: Δέκα επτά 
(17) 

κε. Κλάδος ΥΕ Φροντιστών αθλητικών οργάνων: Δύο (2) 

2. Προσόντα διορισμού στον εισαγωγικό βαθμό των 
παραπάνω κλάδων ορίζονται τα προβλεπόμενα στο π.δ. 
50/2001 (Α' 39) «Καθορισμός προσόντων διορισμού σε 
θέσεις των δημοσίων υπηρεσιών και ν.π.δ.δ..» όπως έχει 
τροποποιηθεί και ισχύει κάθε φορά. Ειδικά για τον κλά¬ 
δο ΠΕ Επικοινωνίας -Ενημέρωσης προσόντα διορισμού 
ορίζονται το πτυχίο των Τμημάτων Επικοινωνίας και Μέ¬ 
σων Μαζικής Ενημέρωσης ή Δημοσιογραφίας και Μέσων 
Μαζικής Ενημέρωσης Α.Ε.Ι. της ημεδαπής ή αντίστοιχος 
τίτλος αναγνωρισμένου ιδρύματος της αλλοδαπής. Για τον 
κλάδο ΥΕ Φροντιστών προσόντα διορισμού ορίζονται τα 
οριζόμενα στο άρθρο 25 του π.δ. 50/2001 όπως ισχύει. 

3. Σε όσους κλάδους περιλαμβάνονται περισσότερες 
από μία (1) ειδικότητες η ειδικότητα καθορίζεται με την 
προκήρυξη πλήρωσης των θέσεων. 

4. Οι παραπάνω θέσεις μόνιμου προσωπικού κατανέ- 
μονται στους βαθμούς Δ'-Α' για τις κατηγορίες ΠΕ, ΤΕ, 
ΔΕ και Ε'-Β' για την κατηγορία ΥΕ. 

ΚΕΦΑΛΑΙΟ Γ' 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
Άρθρο 24 

θέσεις Ιδιωτικού Δικαίου 

Οι προσωρινές θέσεις με σχέση εργασίας ιδιωτικού 
δικαίου αορίστου χρόνου ορίζονται σε σαράντα μία (41) 
και διακρίνονται στις ακόλουθες ειδικότητες: 

- ΠΕ Μηχανικών: Τέσσερις (4) 

- ΠΕ Μηχανικών Η/Υ: Τρεις (3) 

- ΠΕ Παιδαγωγών: Μία (1) 

- ΠΕ Νηπιαγωγών: Μία (1) 

- ΠΕ Ποιμαντικής και Κοινωνικής θεολογίας: Μία (1) 

- ΠΕ Πληροφορικής: Μία (1) 

- ΠΕ Μαθηματικών: Μία (1) 

- ΠΕ Περιβαλλοντολογιών: Μία (1) 

- ΠΕ Διοικητικού Οικονομικού Δύο (2) 

- ΤΕ Βιβλιοθηκονόμων: Δύο (2) 

- ΤΕ Διοίκησης Επιχειρίσεων: Μία (1) 

-ΤΕ Διοικητικού Λογιστικού: Μία (1) 

- ΔΕ Διοικητικών Γραμματέων:Έξι (6) 

- ΔΕ Προσωπικού Η/Υ: Δύο (2) 

- ΔΕ Τεχνικών: Τρεις (3) 

- ΔΕ Ηλεκτρολόγων Μηχανολόγων: Μία (1) 

- ΔΕ Εργοδηγών Χημικών: (1) 

- ΥΕ Εργατών: Μία (1) 

- ΥΕ Τεχνιτών: Μία (1) 

- ΥΕ Κλητήρων: Δύο (2) 

- ΥΕ Νυκτοφυλάκων: Μία (1) 

- ΥΕ Φυλάκων: Δύο (2) 

- ΥΕ Καθαριστριών: Δύο (2) 

2. Οι θέσεις του παρόντος άρθρου καταργούνται μόλις 
κενωθούν με οποιοδήποτε τρόπο. 

ΚΕΦΑΛΑΙΟ Δ' 

ΠΡΟΣΩΠΙΚΟ ΒΙΒΛΙΟΘΗΚΗΣ 

Άρθρο 25 
Κλάδοι- θέσεις 

1. Οι κλάδοι και οι θέσεις της Υπηρεσίας Βιβλιοθήκης 
του Δημοκριτείου Πανεπιστημίου Θράκης ορίζονται ως 
εξής: 


α. Κλάδος ΠΕ Βιβλιοθηκονόμων: Πέντε θέσεις (5) και 
Μία (1) προσωρινή του ν.2266/1994. 
β. Κλάδος ΤΕ Βιβλιοθηκονόμων: Δώδεκα (12) 
γ. Κλάδος ΔΕ Βιβλιοθηκάριων: Οκτώ (8) 

Οι θέσεις των παραπάνω κλάδων ΤΕ και ΔΕ έχουν 
εισαγωγικό βαθμό τον Δ' και καταληκτικό βαθμό τον 
Α'. 

2. Προσόντα διορισμού στον εισαγωγικό βαθμό των 
θέσεων της προηγούμενης παραγράφου είναι τα ορι¬ 
ζόμενα στο π.δ. 50/2001 (Α'39). 

ΚΕΦΑΛΑΙΟ Ε' 

ΠΡΟΪΣΤΑΜΕΝΟΙ ΥΠΗΡΕΣΙΩΝ - ΑΝΑΠΛΗΡΩΣΗ - 
ΚΑΤΑΝΟΜΗ ΤΟΠΟΘΕΤΗΣΗ 

Άρθρο 26 

Προϊστάμενοι Οργανικών Μονάδων 

Ι.Των διοικητικών, οικονομικών και τεχνικών υπηρεσιών 
του Δημοκριτείου Πανεπιστημίου Θράκης προΐσταται ο 
Προϊστάμενος Γραμματείας σύμφωνα με τις διατάξεις 
του π.δ.388/1983 (Α' 141). 

2.0ι προϊστάμενοι των οργανικών διοικητικών μονά¬ 
δων του Δημοκριτείου Πανεπιστημίου Θράκης, ορίζονται 
σύμφωνα με τις διατάξεις του άρθρου 36 παρ. 1-16 του 
ν. 2190/1994, όπως επαναφέρθηκε σε ισχύ με το άρθρο 
8 του ν. 3260/2004. 

α. Της Γενικής Διεύθυνσης Διοικητικής Υποστήριξης 
υπάλληλος του Κλάδου ΠΕ Διοικητικού-Οικονομικού και 
της Γ ενικής Διεύθυνσης Προγραμματισμού Ανάπτυξης 
υπάλληλος του Κλάδου ΠΕ Μηχανικών. Οι Προϊστάμε¬ 
νοι των Γ ενικών Διευθύνσεων επιλέγονται σύμφωνα με 
το άρθρο 2 παρ. 2 περ. β' υποπ. XIV του ν. 2083/1992 
(Α' 159). 

β. Των Διευθύνσεων Διοικητικού, Ακαδημαϊκών Θεμά¬ 
των, και Οικονομικής Διαχείρισης προΐστανται υπάλλη¬ 
λοι των Κλάδων ΠΕ Διοικητικού-Οικονομικού. 

γ. Της Διεύθυνσης Τεχνικών έργων προΐσταται υπάλ¬ 
ληλος των Κλάδων ΠΕ Μηχανικών. 

δ. Της Διεύθυνσης Προγραμματισμού-Ανάπτυξης προ- 
ΐσταται υπάλληλος του κλάδου ΠΕ Διοικητικού-Οικο- 
νομικού. 

ε. Της Διεύθυνσης Μηχανοργάνωσης προΐσταται υπάλ¬ 
ληλος του κλάδου ΠΕ Πληροφορικής και των Τ μημάτων 
και Γ ραφείων αυτής ,υπάλληλοι των κλάδων ΠΕ Πληρο¬ 
φορικής και εάν δεν υπάρχουν ΤΕ Πληροφορικής. 

στ. Στα Τμήματα Προσωπικού, Γενικού Πρωτοκόλου 
-Αρχείου Διοικητικής Μέριμνας, Προπτυχιακών Σπουδών 
και Φοιτητικής Μέριμνας, Μεταπτυχιακών Σπουδών και 
Έρευνας, Σπουδών, Φοιτητικής Μέριμνας, Προϋπολο¬ 
γισμού Δαπανών, Προμηθειών, Μισθοδοσίας και των 
περιφερειακών Τμημάτων προΐστανται υπάλληλοι των 
κλάδων ΠΕ Διοικητικού- Οικονομικού και εάν δεν υπάρ¬ 
χουν ΤΕ Διοικητικού Λογιστικού. Στα Τμήματα Μελετών, 
Εκτέλεσης Έργων Συντήρησης και των περιφερειακών 
Τμημάτων προΐστανται υπάλληλοι των κλάδων ΠΕ Μη¬ 
χανικών και εάν δεν υπάρχουν ΤΕ Μηχανικών. Στο Τμήμα 
Διοικητικής Υποστήριξης προΐσταται υπάλληλος των 
Κλάδων ΠΕ Διοικητικού Οικονομικού και εάν δεν υπάρ¬ 
χουν ΤΕ Διοικητικού-Λογιστικού . 

ζ. Στο Τμήμα Ανάπτυξης προΐσταται υπάλληλος των 
κλάδων ΠΕ Διοικητικού-Οικονομικού και εάν δεν υπάρ¬ 
χουν ΤΕ Διοικητικού - Λογιστικού Στα Τμήματα Διεθνών 
Σχέσεων και Δημοσίων Σχέσεων υπάλληλοι του κλάδου 

ΠΕ Επικοινωνίας- Ενημέρωσης και εάν δεν υπάρχουν 
ΠΕ Μεταφραστών- Διερμηνέων. 

η. Στα Τμήματα, Γραμματεία της Συγκλήτου, Γραμ¬ 
ματεία Πρυτανικού Συμβουλίου, Γραμματεία της Νο¬ 
μικής Υπηρεσίας στις Γραμματείες των Σχολών, στις 
Γραμματείες των Τμημάτων και στο Τμήμα Εκδόσεων 
(τυπογραφείο) προ'ΐστανται υπάλληλοι των κλάδων 
ΠΕ Διοικητικού-Οικονομικού και εάν δεν υπάρχουν 
ΤΕ Διοικητικού-Λογιστικού. Στην Γραμματεία του 
Ειδικού Λογαριασμού είναι δυνατόν να προΐσταται 
οποιοδήποτε μέλος της Πανεπιστημιακής Κοινότη¬ 
τας με μεγάλη εμπειρία στην ανάληψη και διαχείρι¬ 
ση ερευνητικών προγραμμάτων και ορίζεται από την 
Επιτροπή Ερευνών σύμφωνα με το άρθρο 4 της Υ.Α 
ΚΑ/679/22.8.1996. 

θ. Του Γραφείου Πρυτανείας προΐσταται υπάλληλος 
των κλάδων ΠΕ Διοικητικού-Οικονομικού και εάν δεν 
υπάρχουν ΤΕ Διοικητικού-Λογιστικού. 

ι. Του Γραφείου Κινήσεως και του Γραφείου Σταδι- 
οδρομίας-Συμβουλευτικό κέντρο για τους φοιτητές 
προΐσταται υπάλληλος των Κλάδων ΠΕ Διοικητικού 
-Οικονομικού και εάν δεν υπάρχουν ΤΕ Διοικητικού Λο¬ 
γιστικού. 

ια. Υπάλληλοι των κλάδων ΔΕ. τοποθετούνται ως προ¬ 
ϊστάμενοι, όταν δεν υπάρχουν υπάλληλοι των κλάδων 
ΠΕ ή ΤΕ. 

Άρθρο 27 

Προϊστάμενος Βιβλιοθήκης 

Της βιβλιοθήκης η οποία αντιστοιχεί με Διεύθυνση 
προΐσταται υπάλληλος των Κλάδων ΠΕ Βιβλιοθηκονό- 
μων ή ΤΕ Βιβλιοθηκονόμων. Σε περίπτωση μη κάλυψης 
από τους κλάδους αυτούς μπορεί να ορίζονται υπάλλη¬ 
λοι του κλάδου ΠΕ Διοικητικού -Οικονομικού. 

Άρθρο 28 
Αναπλήρωση 

Οι προϊστάμενοι των οργανικών διοικητικών μονάδων 
όταν απουσιάζουν ή κωλύονται ή δεν υπάρχουν, ανα¬ 


πληρώνονται σύμφωνα με τη διαδικασία που ορίζουν 
οι διατάξεις του άρθρου 97 του Κώδικα Κατάστασης 
\Δημοσίων Πολιτικών Διοικητικών Υπαλλήλων και Υπαλ¬ 
λήλων ν.π.δ.δ. που κυρώθηκε με το άρθρο πρώτο του 
ν.2683/1999 (Α' 19) . 

Άρθρο 29 

Κατανομή- Τοποθέτηση 

Η κατανομή του Διοικητικού Προσωπικού στις επιμέρους 
οργανικές διοικητικές μονάδες τα καθήκοντα και κάθε 
άλλη λεπτομέρεια καθορίζονται με τον εσωτερικό κανονι¬ 
σμό λειτουργίας του Ιδρύματος σύμφωνα με τις διατάξεις 
του άρθρου 3 παρ. 2 του ν. 1268/1982 (Α' 87) και του άρθρου 
2β παρ. 2 περ. β υποπερ. ν του ν. 2083/1992 

ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 30 

Κατάταξη Προσωπικού 

1. Οι κατά τη δημοσίευση του παρόντος υπηρετούντες 
μόνιμοι υπάλληλοι του Δημοκρίτειου Πανεπιστημίου 
Θράκης κατατάσσονται αυτοδικαίως σε ομοιόβαθμες 
θέσεις στους προβλεπόμενους από τον παρόντα ορ¬ 
γανισμό αντίστοιχους κλάδους 

2. Στις προσωρινές θέσεις προσωπικού με σύμβαση 
εργασίας ιδιωτικού δικαίου αορίστου χρόνου κατα¬ 
τάσσονται οι υπάλληλοι που ήδη υπηρετούν με τέτοια 
σχέση κατά τις διατάξεις του ν. 1476/1986 και άλλων 
διατάξεων. 

3. Γ ια την κατάταξη των υπαλλήλων εκδίδεται δια- 
πιστωτική πράξη του Πρύτανη ή οποία κοινοποιείται 
στους ενδιαφερομένους υπαλλήλους. 

Αρθρο 31 

Παράρτημα σύνθεσης υπηρεσιακών μονάδων 

Το παράρτημα σύνθεσης υπηρεσιακών μονάδων που 
επισυνάπτεται αποτελεί αναπόσπαστο μέρος του ως 
άνω σχεδίου διατάγματος 

Άρθρο 32 

Από την έναρξη ισχύος του παρόντος καταργείται 
κάθε γενική ή ειδική διάταξη που αντίκειται στις δια¬ 
τάξεις του ή ρυθμίζει διαφορετικά τα θέματα που πε¬ 
ριλαμβάνονται στον παρόντα οργανισμό. 

Άρθρο 33 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Μάΐου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 97 
Καθορισμός Επαγγελματικών Δικαιωμάτων των 
πτυχιούχων των Τμημάτων α) Σχεδιασμού και 
Παραγωγής Ενδυμάτων και β) Σχεδιασμού και 
Τεχνολογίας Ξύλου και Επίπλου των Τεχνολογικών 
Εκπαιδευτικών Ιδρυμάτων (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου γ' της παρ. 2 του άρθρου 
25 του ν. 1404/1983 (Α' 173), του εδαφίου γ' της παρ. 1 του 
άρθρου 14 και της παρ. 1 του άρθρου 33 του ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

2. Τις διατάξεις του άρθρου 1, του εδαφίου γ' της παρ. 
12 του άρθρου 5 του ν. 2916/2001 (Α' 114). 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ 63/2005 
(Α' 98). 

4. Τις διατάξεις των εδαφίων α', β', θ' της παρ. 2 του 
άρθρου 15 του ν. 2817/2000 (Α'78), καθώς και του εδαφίου 
β' της παρ. 49 του άρθρου 13 του ν. 3149/2003 (Α' 141). 

5. Τις διατάξεις του υπ’ αριθμ. 127/2003 προεδρικού 
διατάγματος « Συγκρότηση, Οργάνωση, Λειτουργία, Δι¬ 
οικητική Υποστήριξη και έδρα του Εθνικού Συμβουλίου 
Παιδείας» (Α'114). 

6. Την υπ’ αριθμ. Φ908/20857α/Η/28.2.2005 Υπουργική 
Απόφαση: «Ορισμός μελών της Ολομέλειας του επιμέ- 
ρους Συμβουλίου Ανώτατης Τεχνολογικής Εκπαίδευσης 
του Ε. ΣΥ. Π.». 

7. Την υπ’ αριθμ. Φ500127865/Ε5/14.11.2005 (Β' 1690) 
υπουργική απόφαση: «Καθορισμός του Περιεχομένου 
Σπουδών των Τμημάτων Σχεδιασμού και Παραγωγής Εν¬ 
δυμάτων του Παραρτήματος Κιλκίς του ΤΕΙ Θεσσαλονί¬ 


κης και Σχεδιασμού και Τεχνολογίας Ξύλου και Επίπλου 
του Παραρτήματος Καρδίτσας του ΤΕΙ Λάρισας». 

8. Την υπ’ αριθμ. ΣΤ5/37876/26.4.2004 (Β'608) κοινή 
απόφαση του Πρωθυπουργού και της Υπουργού Εθνι¬ 
κής Παιδείας και Θρησκευμάτων: «Ορισμός αρμοδιοτή¬ 
των Υφυπουργού του Υπουργείου Εθνικής Παιδείας και 
Θρησκευμάτων». 

9. Την 1η /25.10.2005 γνωμοδότηση του Συμβουλίου 
Ανώτατης Τεχνολογικής Εκπαίδευσης. 

10. Το γεγονός ότι από την εφαρμογή των διατάξεων 
του διατάγματος αυτού δεν προκαλείται δαπάνη σε 
βάρος του κρατικού προϋπολογισμού. 

11. Την υπ’ αριθμ. 108/2006 γνωμοδότηση του Συμβου¬ 
λίου της Επικράτειας, με πρόταση του Υφυπουργού 
Εθνικής Παιδείας και Θρησκευμάτων, αποφασίζουμε: 

Άρθρο 1 

Επαγγελματικά Δικαιώματα των Πτυχιούχων του 

Τμήματος Σχεδιασμού και Παραγωγής Ενδυμάτων 

1. Οι πτυχιούχοι του Τμήματος Σχεδιασμού και Παρα¬ 
γωγής Ενδυμάτων των Τεχνολογικών Εκπαιδευτικών 
Ιδρυμάτων (Τ.Ε.Ι.), με βάση τις εξειδικευμένες τεχνολο¬ 
γικές και θεωρητικές γνώσεις τους, δύνανται να απα¬ 
σχολούνται ως σχεδιαστές και τεχνολόγοι παραγωγής 
ενδύματος στο δημόσιο και ιδιωτικό τομέα, είτε ως 
αυτοαπασχολούμενοι, είτε ως στελέχη επιχειρήσεων 
του κλάδου Ένδυσης. 

2. Οι πτυχιούχοι του Τμήματος δύνανται να απασχο¬ 
λούνται σε όλο το φάσμα του κλάδου Ένδυσης και 
ειδικότερα με τις ακόλουθες δραστηριότητες: 

α. Σύμβουλοι Μόδας και Ενδυματολογίας. 

β. Σχεδίασμά και ανάπτυξη σχεδιαστικών ιδεών, καθώς 
και δημιουργία πρωτότυπων σχεδιαστικών προτάσεων 
και ολοκληρωμένων συλλογών. 

γ. Οργάνωση εκδηλώσεων, που εμπεριέχουν επιδείξεις 
Μόδας, Εκθέσεων και άλλων συναφών με το έτοιμο 
ένδυμα δράσεων. 

δ. Μελέτη ίδρυσης, λειτουργίας και στελέχωσης επι¬ 
χειρήσεων παραγωγής, εμπορίας και διακίνησης πρώ¬ 
των υλών, έτοιμων ενδυμάτων και αξεσουάρ ένδυσης, 
καθώς και ίδρυσης και λειτουργίας ειδικών εργαστηρίων 
Μόδας (εΙθΙίθΓδ). 

ε. Οργάνωση και διοίκηση επιχειρήσεων έτοιμων εν¬ 
δυμάτων. 

στ. Αξιολόγηση και κοστολόγηση προϊόντων ένδυ¬ 
σης. 

ζ. Τεχνικές προδιαγραφές, ποιοτικό έλεγχο και δια¬ 
σφάλιση της ποιότητας πρώτων υλών, ενδιάμεσων και 
τελικών προϊόντων. 

η. Απασχόληση σε όλες τις βαθμίδες της δημόσιας 
και ιδιωτικής εκπαίδευσης, σύμφωνα με την ισχύουσα 
κάθε φορά νομοθεσία. 

Άρθρο 2 

Επαγγελματικά Δικαιώματα των πτυχιούχων του 
Τμήματος Σχεδιασμού και Τεχνολογίας 
Ξύλου και Επίπλου 

1. Οι πτυχιούχοι του Τμήματος Σχεδιασμού και Τεχνο¬ 
λογίας Ξύλου και Επίπλου των Τεχνολογικών Εκπαι¬ 
δευτικών Ιδρυμάτων (Τ.Ε.Ι.), με βάση τις εξειδικευμένες 
τεχνολογικές και θεωρητικές γνώσεις τους, απασχολού¬ 
νται ως σχεδιαστές και τεχνολόγοι ξύλου και επίπλου 
στο δημόσιο και ιδιωτικό τομέα, είτε ως αυτοαπασχο- 

λουμένοι, είτε ως στελέχη επιχειρήσεων του κλάδου 
ξύλου και επίπλου. 

2. Οι πτυχιούχοι του Τμήματος απασχολούνται σε όλο 
το φάσμα του κλάδου του Ξύλου και Επίπλου και ειδι¬ 
κότερα με τα ακόλουθα: 

α. Σχεδίασμά επίπλων και συστημάτων επίπλων, κα¬ 
θώς και δημιουργία πρωτότυπων σχεδιαστικών προ¬ 
τάσεων. 

β. Εφαρμογή τεχνολογικών μεθόδων παραγωγής επί¬ 
πλων. 

γ. Παραγωγή προϊόντων ξύλου και ξύλινων κατασκευ¬ 
ών (πριστής ξυλείας, ξυλοπλακών, ξυλοφύλλων, εμποτι¬ 
σμένου ξύλου, χαρτοπολτού και χαρτιού, προϊόντων 
πυρόλυσης ξύλου, κουφωμάτων, σκεπών, πατωμάτων, 
προκατασκευασμένων ξύλινων σπιτιών και λοιπών ξύ¬ 
λινων κατασκευών). 

δ. Αξιολόγηση και κοστολόγηση προϊόντων ξύλου, 
επίπλου και ξύλινων κατασκευών. 

ε. Επίπλωση και διακόσμηση από ξύλο. 

στ.Έλεγχο της τήρησης των τεχνικών προδιαγραφών 
και της εφαρμογής των αρχών και κανόνων ποιοτικού 
ελέγχου και συστημάτων διασφάλισης ποιότητας σε 
όλο το φάσμα των προϊόντων ξύλου, επίπλου και ξύλι¬ 
νων κατασκευών. 


ζ. Μελέτη ίδρυσης, οργάνωσης, διοίκησης, λειτουργίας 
και στελέχωσης μονάδων ξύλου, επίπλου και ξύλινων 
κατασκευών, καθώς και μονάδων εμπορίας προϊόντων 
ξύλου και επίπλου. 

η. Παροχή υπηρεσιών τεχνικού ασφαλείας και υγιεινής 
της εργασίας. 

θ. Απασχόληση σε όλες τις βαθμίδες της δημόσιας 
και ιδιωτικής εκπαίδευσης, σύμφωνα με την ισχύουσα 
κάθε φορά νομοθεσία. 

Άρθρο 3 

1. Η ισχύς του Προεδρικού διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Στον Υφυπουργό Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 12 Μα'ΐου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0ϋ: 


Τεύχος 

Περίοδος 

Ευπο 

Τεύχος 

Περίοδος 

ευκο 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 βογο προσαυξανόμενη κατά 1 θυτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ : 210 - 4071010 ϊηΙβΓΠβΙ: ΙιΙΙρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙηΐΒΓΠΒί 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποοτέλλεται οε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 καιτο ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποοτέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μ(ίρ://νννννν· 0 ί·<ττ - β-πιβΙΙ: ννΒάιπ35ΐΒΓ@ΒΤ·ηι 

01000931605060016 


















